Document ID: 32009R1173

KOMISIJAS REGULA (EK) Nr. 1173/2009
(2009. gada 30. novembris),
ar ko izraugās cieto kviešu un rīsu intervences centrus
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 41. pantu saistībā ar tās 4. pantu,
tā kā:
(1)
Komisijai ir jāizraugās dalībvalstu intervences centri, kuri atbilst nosacījumu minimumam, kas noteikts 2. pantā 2009. gada 24. jūlija Regulā (EK) Nr. 670/2009, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz valsts intervenci cieto kviešu un nelobītu rīsu iepirkšanai konkursa kārtībā (2).
(2)
Saskaņā ar Regulas (EK) Nr. 670/2009 23. panta 1. punktu dalībvalstis ir paziņojušas Komisijas dienestiem intervences centru sarakstu to faktiskajai norīkošanai un sarakstu ar šo centru glabāšanas vietām, kuras ir apstiprinātas kā Kopienas regulējuma nosacījumu minimuma prasībām atbilstīgas.
(3)
Lai nodrošinātu labu valsts intervences režīma darbību, Komisijai jāizraugās intervences centri, pamatojoties uz centru ģeogrāfisko atrašanās vietu, un jāpublicē saraksts ar šo centru noliktavām, iekļaujot visu informāciju, kura ir nepieciešama valsts intervencē iesaistītajiem tirgus dalībniekiem.
(4)
Ņemot vērā biežās izmaiņas, kas var rasties šajā sakarā, un intervences labas pārvaldības labad Komisijai jānodrošina lietotājiem pastāvīgi šīs informācijas atjauninājumi un šajā nolūkā jāparedz glabāšanas vietu saraksta detalizēto elementu pirmā publikācija Eiropas Savienības Oficiālajā Vēstnesī (C sērijā) un tad - šīs informācijas atjaunināšana saskaņā ar Regulas (EK) Nr. 670/2009 23. panta 3. punktu, izmantojot visus atbilstīgos tehniskos līdzekļus un Komisijas ieviestās informācijas sistēmas, tostarp publikāciju internetā.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 670/2009 2. pantā minētie intervences centri ir norādīti šīs regulas pielikumā.
Katra intervences centra glabāšanas vietu adreses un sīkāku informāciju par šīm glabāšanas vietām un intervences centriem dara zināmu lietotājiem, publicējot Komisijas paziņojumu Eiropas Savienības Oficiālajā Vēstnesī (C sērijā).
Šīs informācijas izmaiņas un atjaunināšanu veic saskaņā ar Regulas (EK) Nr. 670/2009 23. panta 3. punktu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 30. novembrī

Labels: 3
17